Bente er en fantastisk vært!
Hun tog rigtig godt i mod os da vi ankom. Hun havde fx. lagt kort over byen og den offentlige transport med mere.
Det havde vi rigtig god glæde af under hele vores ophold.
Vi satte os sammen ved ankomsten og fik placeret boligen på kortet og fik fra start af også placeret Planetariet på kortet, da vi skulle derhen i løbet af ferien.

Bentes hjem er meget hyggeligt og rent. Det en en god oplevelse at bo i Bentes hjem i stedet for på et upersonligt hotel.

Værelset er rigtig fint og funktionelt og har en god størrelse og er lyst.

Det er skønt med adgang til håndklæder, badeartikler, sengetøj, internet og fri te og kaffe. Det gør det noget nemmere når man kun flyver med en håndbagage.

Bente gjorde plads til vores mad i hendes køleskab, så vi havde plads til det mad vi købte.
Vi havde også mulighed for at bruge hendes køkken og selv lave mad hvis vi ønskede det.

Vi har haft en rigtig god dialog før ankomsten og Bente har givet god og fyldig information om hvordan vi kom fra lufthavnen og ud til hende.
På den baggrund følte jeg mig tryg og så frem til at vi skulle bo hos lige præcis Bente under vores ferie.

Bente har været meget fleksibel i forhold til vores ankomst og vi ankom før kl. 12, hvilket var dejligt at vi kunne.

Området omkring Dybbølsgade er rigtig skønt og der er gode muligheder for gode spiseoplevelser, forskellige butikker og en god offentlig transport.

Alt i alt har det været en virkelig god oplevelse at bo ved Bente og jeg kan kun give hende mine allerbedste anbefalinger med på vejen.

Når jeg/vi en anden gang skal en tur til København, vil jeg rigtig gerne bo hos Bente igen.